קרוסלה (תוכנית טלוויזיה)

קרוסלה היא תוכנית טלוויזיה ישראלית לילדים, אשר שודרה בין השנים 1977–1980 בערוץ הראשון במשך שתי עונות שידור. הרקע לתכנית היה גינה ובה קרוסלה. שלושה תקליטים ליוו את התכנית, והמשיכו להימכר שנים רבות לאחר הפסקתה, גם בתקליטורים וב-DVD.

כל פרק בתכניות היווה סיפור עלילה בליווי שירים שנכתבו ברובם על ידי לאה נאור (שאחר כך הוחלפה ביעל רוזמן), והולחנו ועובדו מוזיקלית על ידי מתי כספי וקובי אושרת.

התכנית הראשונה שודרה בערב סוכות תשל"ח - 26 בספטמבר 1977.

על בימוי השחקנים בעונה הראשונה היה צדי צרפתי. על ההפקה והבימוי לטלוויזיה היו שרה גינור, דליה הורביץ ופנחס הר-זהב.

הדמויות:
 חוה הזמרת (חוה אלברשטיין)
 שלמה הדוור (שלמה וישינסקי)
 גדליה הגנן (אברהם מור) - הגנן היה דמות עצבנית שכעסה בקלות.
 חנן ענן (חנן גולדבלט) - חנן ענן היה מוכר בלונים בדחני. באמצעות הבלונים הגיע לעננים, בהם גר.
 ירדנה הצלמת (ירדנה ארזי) - החליפה בעונה השנייה את חוה אלברשטיין.
 הילדים שהשתתפו בתכנית: רינת כהן, אוריאל ברק ורחל יאיר.

לדמויות היו משפטים אופייניים:
 "אתה הורס לי את הגינה ומקלקל לי את המצב-רוח" (גדליה הגנן).
 "אני לא דואג, אני רק קצת מודאג" (שלמה הדוור).
 "אני חושב, אם אני לא מתבלבל..." (חנן ענן).

בדצמבר 2009 יצא לראשונה למכירה ב-DVD מארז המכיל את כל 18 פרקי התכנית. כמו כן גם התקליטים יצאו מחדש על תקליטורים.

קישורים חיצוניים
 
 פרק מתוך הסדרה באתר יוטיוב
 מילות שיר הפתיחה שכתבה לאה נאור והלחין מתי כספי
 על התוכנית והשירים - מתוך האתר של לאה נאור
 
 

סדרות טלוויזיה לילדים
תוכניות טלוויזיה ישראליות
חוה אלברשטיין
סדרות טלוויזיה ישראליות שעלו לשידור בשנות ה-1970